རྡོ་རྗེ་འདང་རྒྱག་གི་ནང་དུ་ལྷུང་སོང་།རང་ཉིད་ལ་ཁྲེལ་མེད་བྱས་པའི་ཤ་ཉེའམ་གྲོགས་པོ་དེའི་བྱ་སྤྱོད་ལ་ཁོང་ཁྲོ་སྐྱེས་ཤིང་།རང་ཉིད་མི་གཞི་དྲང་བ་དང་ཡིད་ཆེས་པར་སླ་བའི་གཤིས་ཀ་དེར་འཁང་ར་ཞིག་བྱེད་བཞིན་ཇི་ལྟར་ཐག་གཅོད་པར་བསམ་བློ་བཏང་།རང་ཉིད་ཀྱི་ཟླ་ཕོགས་ལས་ཕྱེད་ཀ་ཟླ་རེར་སྐྱིན་ཚབ་ཏུ་བྱིན་ཚེ་རྫོང་མཁར་འདིར་ཉོས་པའི་ཁང་རིན་གྱི་བསྐྱིས་དངུལ་སྤྲོད་ཐབས་བྲལ་ལ་ལྷག་པར་རང་ཉིད་ལ་མཚོན་ན་བྱིས་པ་སློབ་ཆེན་དུའང་འགྲོ་དགོས་པས་ཟླ་རེ་རེར་ཟླ་ཕོགས་ཀྱི་ཕྱེད་ཀ་འཚོ་བའི་ཁ་གསབ་ཏུ་བསྐུར་རྗེས་ཁང་རིན་སྤྲོད་ཐུབ་པ་ཏག་ཏག་ཡིན་པས་ད་འདི་ལྟར་གཞན་གྱི་ཚབ་ཏུ་དངུལ་བུན་སྤྲད་ན་དངོས་ནས་དཀའ་ཁག་ཆེན་པོ་ཞིག་ལ་འཕྲད་འདུག་པས་ཁོར་གཞི་ནས་དངངས་འཚབ་ཅིག་སྐྱེས་བྱུང་།